**21 MAI 2025**

**Comunicat de Presa**

**AJOFM Dolj organizează în data de 23 mai 2025 Bursa Generală a Locurilor de Muncă**

Agenția Județeană pentru Ocuparea Forței de Muncă Dolj va organiza, în data de 23 mai 2025, Bursa Generală a Locurilor de Muncă, eveniment care se va desfăşură la sediul Fundației pentru Tineret Dolj, (Casa Tineretului), din Craiova, Str. Calea Severinului Nr. 1, începând cu ora 09.00.

În vederea organizării acestei acţiuni au fost contactaţi 187 agenţi economici.

Până la data de 21 mai 2025 şi-au anunţat participarea 25 agenţi economici. Din totalul de 409 locuri de muncă pe care aceştia le oferă, 64 sunt pentru persoanele cu studii superioare (contabil sef, inginer electromecanic, cercetator stiintofic, asisietnt de cercetare inginerie elctrica si calculatoare, economist etc) şi 345 locuri de muncă pentru persoanele cu studii medii (agent de securitate, lucrator comercial, vanzator confectioner, sudor, vopsitor, lacatus mecanic, bobinator masini electrice, montator electromecanic, electrician etc).

Precizăm faptul că acestea sunt date preliminarii, iar agentii economici care dispun de locuri de muncă vacante şi doresc să participe la Bursa Generală Locurilor de Muncă sunt asteptaţi să îşi depună ofertele privind locurile de muncă ce vor fi oferite în cadrul bursei.

Bursa Generală a Locurilor de Muncă reprezintă una dintre măsurile active destinată corelării cererii și ofertei de forță de muncă, aflată mereu în atenția Agenției Județene pentru Ocuparea Forței de Muncă Dolj. Obiectivul principal al acestui eveniment îl constituie creșterea gradului de ocupare a forței de muncă, existând posibilitatea interacțiunii directe dintre angajator și solicitant.

Bursa Generală a Locurilor de Muncă reprezintă o oportunitate pentru toți cei aflați în căutarea unui loc de muncă interesați, de a cunoște mai bine piața muncii, ofertele de locuri de muncă, pentru a putea astfel să aleagă un loc de muncă potrivit pregătirii profesionale sau, în ultimă instanță, să se orienteze/reorienteze profesional către ocupații cu mai mari posibilități de angajare pe termen mediu și lung.

Participarea la acest eveniment este gratuită.

Agenţia Judeţeană pentru Ocuparea Forţei de Muncă Dolj